Рио Фердинанд

**Рио Гэвин Фердинанд** (, *1978 оны арваннэгдүгээр сарын 7-нд Лондон хотод төрсөн*) — Английн хөлбөмбөгчин бөгөөд Куинз Парк Рейнжерст төвийн хамгаалагчаар тоглодог. Тэр Английн шигшээд гурван ДАШТ болон нөхөрсөг 81 тоглохдоо бэртэлээс улбаалж шигшээд зодог тайлах хүртэл ахлагч байв.

Хүчирхэг хамгаалалтаар, найруулгаараа онцгой ялгарсан Риог Вест Хэм Юнайтед бэлтгэн гаргасан байдаг.
## Балчир ахуй 
Фердинандын эцэг нь оёдолчин, эх нь хүүхэд асрагч байжээ. Тэд албан ёсоор гэрлээгүй хүмүүс байсан ба хүүгээ арван дөрвөн настайд нь тусдаа амьдарцгаасан гэдэг. Сургуульд орох үед нь Майк Тайсон, Диего Марадона нар ид нэр хүндийн оргилд гарч байсан бөгөөд тэднийг өөрийн баатраа гэж үздэг байв.

Фердинанд хүмүүжилтэй, сурлагандаа ихэд анхаардаг хүү байв. Гэр бүлийнхэнтэйгээ Лондоны алслагдмал, ядуу тарчигхан хүмүүс зонхилсон Пекхэм дүүрэгт амьдардаг байсан ба үе үе цочир ширүүн хэргүүд гардаг, замбараа муутай газар байжээ. Амьдарч буй орчин нь ийм тул эцэг эх нь хүүгээ болж бүтэхгүй зүйлээс холуур тойрч зөнгөөрөө явж байхыг сургаж хүүгийнхээ занг зөв төлөвшихөд их нөлөөлсөн гэдэг. Фердинандын сурагч ахуй насны дүрийг Багси Мэлоун хэмээх америкийн хөгжимт киноны 'Багси Мэлоуны' дүрээс түүний балчир насыг төсөөлж болно гэлцдэг. Ангийнхныхаа хамт тоглоомын талбай дээр хөлбөмбөг тогмол тоглодог байх үеэс мэргэжлийн тамирчин болохыг мөрөөдөх болжээ.

1992 онд Лондоны захын Блэкхит дүүрэг дэх 'Цэнхэр цувтнууд' ахлах сургуульд элсэн суралцах болов. Гэр нь сургуулиас нь зайтай байдаг тул дотуур байранд амьдардаг байв. Сургуульд суралцдаг хоёр дахь жилд нь Английг тэр аяар нь цочирдуулсан Стефен Лауренс хэмээх сурагчийн аймшигт аллага сургуульд нь болж хэн ч үгүй их цочролд автсан нь бий. Фердинанд хөлбөмбөг, гимнастикаар хичээллэдэгээсээ илүү театр болон балетийн урлагаар их хичээллэдэг нэгэн байжээ. Арван настайдаа Лондоны баруун хэсгийн Куинз Парк Рейнжерсий академид шалгуулсахын сацуу Лондоны балетийн сургуульд хүртэл амжилттай шалгуулсан байжээ. Дөрвөн жилийн туршид идэвхтэй балетаар хичээллэж байгаад эцэст нь хөлбөмбөгийн спортыг сонгосон түүхтэй ажээ.

Ах Антон, үеэл дүү Лес Фердинанд нар чадварлаг хөлбөмбөгчид байв. 
## Товчхон
2000 оны арваннэгдүгээр сард Лидс Юнайтед түүнийг 18 сая Фунтээр дуулиантайгаар элсүүлж, хоёр улирал ахлагчаараа тоглуулсан байдаг.

Харин Манчестер Юнайтед 2002 оны долоодугаар сарын 30-нд арилжааны өндөр босго 30 сая фунтээр Риог элсүүлсэн.

Тэр бүрэн алдаршсан Манчестер Юнайтедаасаа 'шинэ үеийнхэндээ халаагаа өгч байна' хэмээн 2014 оны тавдугаар сарын 12-нд гарч, долоодугаар сарын 18-ндКуинз Парк Рейнжерстэй нэгджээ.

## Үзүүлэлт
## Амжилт
;Манчестер Юнайтед
* Премьер лигийн түрүү (**6**): 2002/03, 2006/07, 2007/08, 2008/09, 2010/11, 2012/13
* Лигийн цомын эзэн (**2**): 2006, 2009
* УЕФА Аваргуудын лигийн түрүү: 2008
* Английн супер цомын эзэн (**4**): 2003, 2007, 2008, 2011
* Клубүүдийн дэлхийн аварга: 2008
* **Нийт: 14 цом**
;Хувийн
* Вест Хэм Юнайтедийн шилдэг тоглогч: 1998
* Премьер лигиийн сарын шилдэг тоглогч: 2001 оны 10 сар
* Английн лигийн бэлгэдлийн баг -  (**6**): 2001/02, 2004/05, 2006/07, 2007/08, 2008/09, 2012/13
* Олон улсын бэлгэдлийн баг - FIFPro: 2007/08
## Эшлэл 
## Холбоос 
* Профайл - *ManUtd.com* 
* Профайл - *TheFA.com* 
* Үзүүлэлт - *EnglandStats.com* 
* Профайл - *soccerbase.com* 
* 
* Рио Фердинандын ажиллуулдаг сан 

Ангилал:1978 онд төрсөн
Ангилал:Английн хөлбөмбөгчин
Ангилал:Английн шигшээ багийн хөлбөмбөгчин
Ангилал:Хөлбөмбөгийн хамгаалагч
Ангилал:Премьер лигийн тоглогч
Ангилал:Куинз Парк Рейнжерс багийн тоглогч
Ангилал:Манчестер Юнайтед багийн тоглогч
Ангилал:Лидс Юнайтед багийн тоглогч
Ангилал:Борнмут багийн тоглогч
Ангилал:Вест Хэм Юнайтед багийн тоглогч
Ангилал:1998 оны хөлбөмбөгийн ДАШТ-д оролцогч
Ангилал:2002 оны хөлбөмбөгийн ДАШТ-д оролцогч
Ангилал:2006 оны хөлбөмбөгийн ДАШТ-д оролцогч
Ангилал:Англичууд